Cannabidiol
Cannabidiol (kwa Kiingereza pia: CBD oil) ni kiungo cha kemia kinachopatikana kiasilia katika bangi (Cannabis).
Cannabidiol ilivumbuliwa mwaka 1940 na kusemekana kuwa ya maana kama dawa. CBD ni kati ya cannabidiods 113 zilizoko katika mmea wa mbangi na huwa asilimia arobaini katika ule mmea.
Shirika la Marekani la Food and Drug Administration (FDA) limepitisha Cannabidiol Epidiolex kwa matumizi katika kutibu ugonjwa wa kifafa kwa watoto.
Cannabidiol yaweza kutumiwa mwilini kwa kuvuta moshi wa cannabis au kama kupulizwa kwa mdomo kwa presha. Yaweza pia kuchukuliwa moja kwa moja kutokana na mafuta ya CBD ambayo haina THC. THC ndiyo kiungo ambacho kinalewesha katika bangi. CBD haileweshi kama THC ingawa kuna wanaouza CBD ikiwa na THC bila kuwaambia wanaonunua.
Madhara ya Cannabidiol ni kama vile: uchovu na kulala sana, kukosa hamu ya chakula, kuhara pamoja na kujisikia mwili umenyongonyea[1].
Cannabidiol kwanza iliweza kudondolewa mwaka 1940 na wanasayansi wawili, Adams na Todd. Kwa wakati ule walidhania kwamba kiungo hiki kuwa hakina nguvu zozote za kibaolojia. Lakini mwaka 1963, wanasayansi wawili tena, Mecholaum na Shvo waliweza kuchunguza kwa kina kuhusu muundo wa kikemia wa cannabidiol.
Cannabidiol inatumika kwa kupunguza maumivu mwilini japo matumizi yake hayajakubaliwa na nchi nyingi. Katika nchi ambazo matumizi yake yamekubaliwa, hutumika kwa njia hizi:
Maandishi ya kimatibabu yaliyochapishwa mwaka 2017 na 2018 yanaonyesha utafiti umefanywa kuonyesha kwamba CBD oil inaweza kutibu kifafa kwa watoto. FDA ilipitisha Epidiolex kwa kutibu Lennox-Gastaut na Dravet Syndromes za kifafa.
Nchini Kanada na Sweden, dawa ya Nabiximols inayotokana na cannabidiol imepitishwa kwa kupunguza maumivu ya multiple sclerosis. Kwa hii dawa, CBD na THC huchanganyishwa kwa uwiano wa moja kwa moja.
Cannabidiol hutumika katika kupunguza wasiwasi (anxiety) kwa watu walio na ugonjwa wa Parkinson
Chakula na vinywaji vyenye mafuta ya CBD vilianza kuingia nchini Marekani mwaka wa 2017. Hata hivyo kuna wale wanaouza mafuta hayo bila ya wanunuzi kujua kuwa chakula walichokinunua kina cannabidiol na wamepata barua za onyo kutoka shirika la Food and Drug Administration (FDA). Pia kuna wanaodondoa mafuta ya CBD kutoka kwa mbangi kwa njia isiyokubalika.
FDA imesema kuwa unapotafuta mafuta ya CBD, uangazie mambo haya:
Kuna wale wanaotumia kemia kukuza mimea ya mbangi ambayo hutoa mafuta ya CBD. Hili halifai kwa sababu huenda ukadhuru afya yako ukitumia cannabidiol iliyokuzwa kwa njia hii.
Muundo wa kudondoa cannabidiol kutokana na mmea una maana sana. Kampuni nyingi zatumia njia hafifu kwa kutumia kemia zenye madhara kama vile propane, pentane na butane ambazo zinaweza kuwaka (flammable). Shirika la Constance Theraupetics [2] limedai kuwa utumizi wa kemia kama hizi huacha chemichemi mbovu mwilini ambazo zaweza kudhuru afya ya mtu.
Huenda mafuta ya CBD unayotumia ikawekwa viungo vingine visivyo sawa na mwili wako. Yafaa basi uangalie viungo hivyo kwa makini usije ukadhurika. Loyal THC inasema kuwa yafaa pia cannabidiol ipitishwe katika maabara ili unapotumia, uwe unajua fika ni nini kilichomo katika mafuta ya CBD oil unayotumia.